भड़क उठे फैंस, बोले- उनकी खुद की भी एक पहचान है
मिसेज कोहली अनुष्का शर्मा को देख चिल्लाए पैपराजी, Fans got angry, said – he also has an identity of his own
अनुष्का शर्मा इन दिनों अपनी पर्सनल लाइफ को लेकर सुर्खियों में बनी हुई हैं। इसी बीच उन्होंने मुंबई के एक अवॉर्ड फंक्शन में शिरकत की, जिसका एक वीडियो सोशल मीडिया पर सामने आया है। इस वीडियो में जैसे ही वह रेड कार्पेट पर पहुंची, पैपराजी उन्हें 'मिसेज कोहली' कहकर बुलाने लगे। जिसे देखने के बाद अनुष्का के फैंस ने नाराजगी जताई है।
ब्लैक ड्रेस में आईं नजर
इवेंट में अनुष्का ब्लैक कलर की ड्रेस में नजर आईं, जिसमें वह बेहद खूबसूरत लग रही हैं। एक्ट्रेस को देख पैपराजी उन्हें 'मिसेज कोहली' बुलाने लगे। जिसपर अनुष्का ने रिएक्ट करते हुए कहा, रिलैक्स, क्यों चिल्ला रहे हो। मेरे कान थक गए हैं… मैं कल से चिल्लाने से उबर नहीं पाई हूं।
वीडियो देख फैंस हुए नाराज
इस वीडियो के सामने आते ही सोशल मीडिया पर यूजर्स तरह तरह के रिएक्शन दे रहे हैं, जहां कुछ लोगों को उनका ये आउटफिट पसंद नहीं आया तो वहीं कुछ लोग उन्हें मिसेज कोहली कहने पर आपत्ति जताई है। एक यूजर ने कमेंट करते हुए लिखा, 'उनकी खुदकी एक पहचान है'।
'चकदा एक्सप्रेस' में नजर आएंगी अनुष्का 
बता दें, अनुष्का शर्मा लंबे समय के बाद फिल्म 'चकदा एक्सप्रेस' से बड़े पर्दे पर वापसी कर रही हैं। ये फिल्म भारतीय महिला क्रिकेट टीम की तेज गेंदबाज झूलन गोस्वामी की बायोपिक है, जिसमें अनुष्का झूलन पूर्व इंडियन क्रिकेटर झूलन गोस्वामी का किरदार निभाएंगी। फिल्म 'चकदा एक्सप्रेस' की शूटिंग भी पूरी हो चुकी है। ये फिल्म OTT प्लेटफॉर्म नेटफ्लिक्स पर रिलीज होगी।